b'\n_START_ARTICLE_\nConcertul pentru pian nr. 2 (Ceaikovski)\n_START_PARAGRAPH_\nConcertul pentru pian nr. 2 \xc3\xaen Sol major, Op. 44 al lui Piotr Ilici Ceaikovski a fost compus \xc3\xaentre 1879-1880. A fost dedicat lui Nikolai Rubinstein, care a insistat s\xc4\x83 i se permit\xc4\x83 s\xc4\x83 interpreteze concertul la premier\xc4\x83 ca o modalitate de \xc3\xaemp\xc4\x83care pentru critica dur\xc4\x83 cu privire la Concertul pentru pian nr. 1 al lui Ceaikovski. Totu\xc8\x99i, Rubinstein nu va interpreta niciodat\xc4\x83 lucrarea deoarece a decedat \xc3\xaen martie 1881. Premiera a avut loc la New York pe 12 noiembrie 1881 \xc3\xaen interpretarea lui Madeline Schiller \xc8\x99i a Orchestrei Filarmonicii din New York sub bagheta lui Theodore Thomas. Premiera ruseasc\xc4\x83 a avut loc la Moscova \xc3\xaen mai 1882 \xc3\xaen interpretarea elevului lui Ceaikovski, Sergei Taneyev, \xc8\x99i sub bagheta lui Anton Rubinstein.\n_START_SECTION_\nInstrumenta\xc8\x9bie\n_START_PARAGRAPH_\nConcertul este scris pentru dou\xc4\x83 flauturi, dou\xc4\x83 clarinete \xc3\xaen Si bemol \xc8\x99i La, doi fago\xc8\x9bi, patru corni \xc3\xaen Fa, dou\xc4\x83 trompete \xc3\xaen Re, timpane, coarde \xc8\x99i pian solo.'